KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2012. október 17-i ülésére)

TÁRGY: A 2012. ÉVI KÖLTSÉGVETÉS MÓDOSÍTÁSA

Az államháztartásról szóló törvény végrehajtásáról szóló 368/2011. (XII.31.) Korm. rendelet 34. §-a alapján, tekintettel a Város 2012. évi költségvetési rendeletének 12. §-ára a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 
A Magyar Államkincstár tájékoztatása alapján a júliusi és augusztusi normatív, kötött felhasználású támogatások, valamint a költségvetési szerveknél foglalkoztatottak 2012. évi júliusi, augusztusi és szeptemberi kompenzációi jóváhagyott összegeinek átvezetése megtörtént.

A Startmunka mintaprogramon keresztül megvalósult munkagépbeszerzésekhez további 381 ezer Ft, a járdafelújításhoz további 207 ezer Ft átcsoportosítása vált szükségessé.

Az önkormányzat által adományozható elismerésekről szóló 25/2004. (IX.30.) önk. rendelet 8.§-a alapján Takács István díszpolgár temetési költségeit az Önkormányzat fizeti, a fedezetet a köztemetés előirányzatról és a Polgármester céltartalékából csoportosítottuk át.
A Képviselő-testület a 136/2012. határozatával döntött, hogy pályázatot nyújt be Tanyás térségek külterületi földútjainak karbantartását, rendszeres felújítását biztosító vontatott munkagépek, eszközök beszerzése - TP-1-2012. pályázati kiírás vonatkozásában, amelyhez 410 ezer Ft önerőt biztosít.

A Képviselő-testület 143/2012. határozatával a Kiskőrösi Sportigazgatóság létszámát 0,5 fővel 7,5 főre emelte, személyi jellegű kiadások és a járulékok emelése megtörtént.
A Képviselő-testület 149/2012. határozatával egyetértett azzal, hogy a DAOP-4.1.1/B-09-2010-0002 sz. „Kiskőrösi Kistérségi Járóbeteg- szakellátó korszerűsítése” című pályázathoz kapcsolódó EU Önerő alap pályázatban vállaltak alapján 2 fő közfoglalkoztatott munkavállalót foglalkoztat, amelyhez 65 ezer Ft önköltséget biztosít.

Amennyiben a Képviselő-testület a Megállapodás a Kiskőrös és Térsége Ivóvízminőség-javító Önkormányzati Társulással a „Kiskőrös és Térsége Ivóvízminőség Javító Projekt” –tel kapcsolatos támogatásról tárgyú előterjesztést elfogadja, a 2012. évi EU Önerő Alap támogatás mind a bevételi, mint a kiadási oldalon emeli az előirányzatokat.
A Polgármester a tartalékából 50 ezer Ft-ot biztosított a Kőrös-körül a Művészetért Egyesület művészeti alkotótábor megszervezéséhez.

A Petőfi Szülőház és Emlékmúzeum 300 ezer Ft a Nemzeti Kulturális Alap terhére biztosított, vissza nem térítendő támogatásban részesült a Hagyományos irodalmi-kulturális 16. Petőfi-szilveszter megrendezésére.

A KTKT oktatási feladataihoz további 13 millió Ft előirányzat képzése vált szükségessé a Bem József Általános Iskola gázdíjára, a 2010. évi normatíva ellenőrzés miatti normatíva visszafizetésre, a Gimnázium és a Petőfi Sándor Általános Iskola augusztus havi béreinek állami támogatással nem fedezett részére, illetve a Gazdasági Iroda működésére. Ezért a 2012. évi hiánya nőtt 13 millió Ft-tal.
A fentiek alapján javasolom, hogy a Képviselő-testület Kiskőrös Város 2012. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös, 2012. október 05.
 Domonyi László s.k.

